
La biblioteca ofereix un servei de préstec i d´exposició d´obres 
DdeG, Palafrugell. 
La Biblioteca Municipal de Palafrugell té en ment l'oferta d'un nou servei d'exposició i préstec gratuït d'obres d'art d'artistes palafrugellenc o que hagin tingut relació amb el municipi. Aquest projecte, que rep el nom d'Arteca, té l'objectiu de fer arribar l'art al màxim nombre de persones i convertir-lo en un interès popular.
Respecte al servei de préstec, tots aquells socis adults de la biblioteca tindran la possibilitat d'endur-se a casa una peça d'art d'un artista conegut o novell i gaudir-la en particular durant uns dies. 
Per altra banda, el vestíbul del recinte es convertirà en un aparador d'art d'aquells artistes que vulguin exposar les seves obres en aquest indret. Les exposicions seran temporals de manera rotativa i s'escolliran a través de sorteig.
Amb aquesta iniciativa, es pretén apropar l'art a la societat, ja sigui a través de l'aglutinació de diversos artistes en un mateix àmbit i fent desplaçar els interessats, o bé amb el desplaçament d'objectes a les cases dels veïns del municipi.
A Espanya, aquest servei d'Arteca té un caràcter innovador entre les biblioteques públiques del territori català i espanyol, però ja experimentada en alguns països europeus. És el cas dels països nòrdics on moltes de les seves bilbioteques municipals ofereixen aquest tipus de serveis que seran introduïts en la futura Arteca.

